Allen den, die disen brief ansehent ✳ odˀ hoͤrent lesen, ✳ ✳ kund ich, Johans von Platzheim, ✳ kilchˀre der kilchen ze sant Sterien ✳ in Bysentzˀ bystuͦm ✳ und
obristˀ schribˀ des hocherbornen fuͤrsten, mins gnedigen hˀren, ✳ hˀtzog Ruͦd̄ ✳ von Oͤsterˀ, ✳ und vˀgich offenlich, ✳ daz ich vˀkoͤuffet han recht ✳ und redlich ✳ und vˀkoͤuffe mit disem brief ✳ fuͤr mich und alle min erben ✳ eins rechten, steten ✳ und ewigen kouffes ✳ den erwirdigen, geistlichn̄ froͤwn,
der eptischin ✳ und dem convent dez klostˀs ze Kùngsvelt, ✳ Sant Claren ordens, Kostentzˀ bystums, ✳ an des selbn̄ irs clostˀs stat ✳ dis nachgeschrib̄n
guͤtˀ ✳ umb sechshundˀt und zweinzig guldin, ✳ guͤtˀ ✳ und vollen swerˀ von Florentz, ✳ die ich von inen gar gezalt ✳ und gewegen emphangen ✳ un̄
in minē schinbˀn nuͤtze gentzlich bekert han, ✳ dez ich an disem brief vˀgich, ✳ und han dieselb̄n froͤwen ✳ und ir wissenthaftˀ phlegˀ ✳ und
schafnˀ an ir stat ✳ in namen irs egen̄̄ clostˀs ✳ dirr selben nachgeschribennē guͤtˀn ✳ mit allen iren rechten, ✳ nuͤtzen, ✳ zuͦvellen, ✳ zuͦgehoͤrden ✳ und
ehafti ✳ gesetzet ✳ in nuͤtzlich, ✳ lipplich und ruͤwig gewer ✳ mit vollem ✳ und gantzem gewalte, ✳ dieselben guͤtˀ besetzende, ✳ ze entszende ✳ und da mit
ze tuͦnde ✳ und ze schaffende ✳ nach allem irem willen ✳ ane menglichs widerede. ✳ ich han ouch gelopt ✳ und lobe ✳ an disem brief ✳ fur mich und
min erben, ✳ die egen̄̄ frowen ✳ in namen irs vorgen̄̄ ✳ clostˀs ✳ dirr selb̄n nachgeschribennē ✳ vˀkouften guͤtˀn ✳ recht wˀe ze sinde ✳ in gericht ✳ und ✳
uszerund gerichtz, ✳ wenn und wie dichk inen des durft geschicht, ✳ als recht ist, ✳ und ouch disen kouf ✳ mit guͦten tˀwen ewiklich stet ze hande
und dar widˀ niemˀ ze tuͦnde ✳ noch schaffen getan, ✳ mit geystlichem noch weltlichm̄ gerichte ✳ noch ane gerichte, ✳ in keinen weg ✳ niemant
raten, ✳ helfen ✳ noch gehellen, ✳ heimlich ✳ noch offenlich, ✳ dar wider in kein wise ze tuͦnde ✳ odˀ ze komende ane geverde, ✳ und vˀzich mich in dirre ✳
sache ✳ mit guͦtˀ wissend ✳ und wolbedacht mit disem brief ✳ fuͤr mich ✳ und min erb̄n ✳ hilf geystlichs ✳ und weltliches gerichts, ✳ stette rechtz, ✳
lantgerichtz, ✳ burgrechtz, ✳ buntnusten, ✳ aller rechten, ✳ gesetzden, ✳ uszùgen, ✳ schirmungen, ✳ frieheiten, gewonheiten, ✳ si sin geschrib̄n ✳ odˀ ungeschrib̄n,
aller briefen, ✳ so ich erwerb̄n moͤchti ✳ vom stuͦl von Rome, ✳ von kuͤngen, keysˀen, ✳ odˀ andˀswannēt, ✳ mit den ✳ odˀ mit der deheim ✳ ich, min
erben ✳ odˀ jemant andˀs von unsern ✳ wegen ✳ tuͦn ✳ odˀ chomen mochten ✳ in deheinen weg ✳ widˀ disen kouf ✳ odˀ widˀ kein ding, ✳ so da vor geschriben stat, ✳ und mit namen dez rechten, ✳ daz da sprichet, gemein vˀzihunge ✳ vˀvahe nicht, ane alle geverde. ✳ und ist dis dù undˀschidunge ✳
und sundˀbarung ✳ dˀ vorgedachten vˀkouften guͦtˀn: ✳ der meierhof ze Roͤtˀswile, ✳ dˀ jerlich giltet zwelf muͤtt kernen, ✳ vier maltˀ habeˀn, ✳ einen muͦtt
gersten, ✳ einen muͦt erwuͤsen, ✳ einen muͦtt bonan, ✳ zwei swin, ✳ dˀ jetwedˀs gelten sol ✳ zehen schilling, ✳ und darzuͦ fùnf schilling ze saltzph̄n. ✳ darnach
ze Sengen ein guͦt, ✳ baweͤt Heinrich Meier, ✳ heizzet dez Lùtwilers Guͦt, ✳ giltet jerclich ✳ sechsthalb̄n mùt kernen, ✳ ein vierteil gersten, ✳ ein vierteil ✳
bonen, ✳ ein swin, sol geltē zehen schilling, ✳ und fur saltzph̄n drithalbn̄ schilling. ✳ aber ein guͦt ze Sengen, ✳ heizzet dez Meiiers Guͦt, ✳ daz dˀ alte Meiier,
selig, bute, ✳ daz nu dˀ vorḡ̄ ✳ Heini Meiier ✳ und Ruͤd̄ Jeclis bùwent, ✳ geltet jerlich vier muͤt kernen. ✳ darnach dˀ Knonower guͦt, ✳ daz giltet jerlich ✳
sechs vierteil kernen, ✳ ein vierteil gersten, ✳ ein vierteil bonen, ✳ ein swin, sol geltē zehen schilling, un̄ ze saltzph̄n drithalbn̄ schillīg. ✳ und ein guͦt, heizzet
dˀ Hegglingˀ Guͦt, ✳ daz nu buwet ✳ Beli Lochˀra, ✳ gilt jerlich sechs vierteil kernē, ✳ ein vierteil gersten, ✳ ein vierteil bonen, ✳ ein swin, sol geltē zeh̄n schilling, ✳ un̄
darzuͦ fuͤr saltzph̄n ✳ drithalbn̄ schlling. ✳ harubˀ ze einˀem urkund, ✳ sicherheit ✳ und ewigˀ gehùgde ✳ han ich, Joh̄ns von Platzheim, dˀ vorḡ̄, ✳ min insigel
fur mich ✳ und min erben ✳ gehenket an disen brief, ✳ der geb̄n wart ze Kùngsvelt in dem clostˀ, ✳ dez jars, do man zalt von gots gebùrt drùzehen hundˀt ✳ und fùnftzig jar, ✳ dar nach in dem sechsten jar, ✳ an dem nechsten samstag ✳ nach sant Jacobs dez zwelfboten tag. ✳